Der ingen skulle tru at nokon kunne bu

***Der ingen skulle tru at nokon kunne bu*** er ein norsk fjernsynsserie. Serien handlar om menneske som har vald å leve på avsidesliggjande plassar, nær naturen og i enklare kår. Det første programmet blei sendt på NRK 8. desember 2002. Ved utgangen av 2024 er det laga 24 sesongar av serien.

Oddgeir Bruaset skapte programmet og var programleiar dei første tolv åra. Sentrale var også fotografane Brede Røsjø og Tor Sivertstøl. Då Bruaset pensjonerte seg i 2014, tok Arve Uglum over. Saman med hovudfotograf Torje Bjellaas hadde Uglum ansvaret i fem sesongar. I 2020 tok Noralv Pedersen over som programleiar og lagar i dag serien saman med Bjellaas.

## Programidéen
Tittelen på serien kjem frå songen «Anne Knutsdotter» av Claus Pavels Riis: «Vi bur oppå ein plass der som ingen skulle tru at nokon kunne bu». Før levde mange slik, no er det få. Men framleis finst menneske som bur utanfor allfarveg – på ein holme i havet, på ei fjellhylle eller i ein veglaus avkrok.

Programmet gir eit innsyn i kvardagen til desse menneska, som bur slik dei gjer, ikkje fordi dei må, men fordi dei vil.

Grunnane til at folk bur på dei avsidesliggjande plassane er ulike. Nokre har budd der heile livet. Andre har flytta tilbake til staden der dei er fødd og oppvaksen, ofte etter eit vaksenliv «utanskjers». Medan andre igjen har brote opp og flytta ut til ein plass utanfor allfarveg, for å leve nær naturen og i stilla.

Serien rommar menneske i ulike livsfasar, og programma har eit stort spenn i levd liv. At programmet framleis har gode sjåartal, tyder på at publikum set pris på dette mangfaldet.

## Popularitet
*Der ingen skulle tru at nokon kunne bu* er ein populær serie i Noreg. Sjølv etter at stadig fleire TV-kanalar og strøymeplattformer har komme til, har serien klart seg godt, både i ein tøffare konkurransekvardag og i overgangen til stadig meir digital sjåing. 2024-sesongen er sett av over ein million sjåarar i snitt, og var blant dei mest sette programma i NRK TV det året.

*Der ingen skulle tru at nokon kunne bu* og serieskaparane har fått ei rekke utmerkingar, mellom andre desse:

* Gullruten 2008 i klassen beste magasin- eller livsstilsprogram.
* Bruaset mottok Folkets TV-pris under Gullruten 2009.
* Bruaset fekk i 2015 Gullruten sin heiderspris.
* Uglum mottok i 2018 Kringkastingssjefens språkpris for «ein nynorskbruk som kler landskapet i programmet».
* Uglum fekk Kringkastingsprisen for 2020.
* Torje Bjellaas fikk i 2021 Gullruten sin fagpris for sitt fotoarbeid på serien.
* Prix Circom 2025: Vinnar av Commended-pris i kategorien Drama and Entertainment.

Ei rekkje oppfølgingsprogram er blitt laga, mellom anna ein heil serie om garden Røneset. Denne fekk namnet *Severin*, etter førenamnet på han som bur på garden i dag. Det er laga tre sesongar av *Severin*.

*Der ingen skulle tru at nokon kunne bu* inspirerte òg til andre tv-program, som *Glimt av Norge*. Denne serien med kortdokumentarar hadde premiere i 2010 og er laga i ti sesongar.

Programmet er også populært i Sverige og har vore sendt på SVT sidan 2003. Serien blir også vist i Danmark.

## Episoder

### Sesong 1

### Sesong 2

### Sesong 3

### Sesong 4

### Sesong 5

### Sesong 6

### Sesong 7

### Sesong 8

### Sesong 9

### Sesong 10

### Sesong 11

### Sesong 12

### Sesong 13

### Sesong 14

### Sesong 15

### Sesong 16

### Sesong 17

### Sesong 18

### Sesong 19

### Sesong 20

### Sesong 21

### Sesong 22

### Sesong 23

### Sesong 24

## Referansar

## Bakgrunnsstoff

* Der ingen skulle tru at nokon kunne bu